laion/Wikipedia-Exotic huggingface dataset:
מעברת בת ים

מעברת בת-ים היא שיכון עולים שהוקם ליד העיר בת-ים וחדל להתקיים בשנת 1953. בשיא צפיפותה הכילה המעברה כ-3000 משפחות שחיו באוהלים ובהמשך בצריפונים. 3 שנים לאחר סגירתה הוכרז על הקמת מעברה נוספת לשיכון 2,000 משפחות יהודיות ממצרים. המעברות הוקמו על ידי הסוכנות היהודית בשיתוף עם המועצה המקומית של בת ים. התנאים במעברת בת-ים תוארו על ידי עיתון "הד בת ים" כקשים, צפופים ועניים יחסית. יתר על כן, העיתון הוסיף ותיאר את המעברה כמקום מצחין ולא היגייני שמצבו התחזוקתי ירוד. למרות זאת, לתושבי המעברה הייתה פרנסה ואלו שנמצאו כשירים לעבודה עבדו בעיר בת ים הסמוכה למעברה. בשנת 1951, זמן מה לאחר הקמתה, נוצר מחסור בידיים עובדות בעיר בת-ים. משבר זה הוביל לדרישה מצד מועצת העיר להקמת מעברה נוספת שתכיל 500 משפחות, זאת בתנאי שיוקמו שיכונים ליושבי המעברה. באותה תקופה החלה הקמת בתי חרושת נוספים באזור התעשייה של העיר, אשר הגדילה אף יותר את הדרישה לידיים עובדות. הקמת מעברה זו גררה תגובות מעורבות מצד תושבי בת-ים. עוד בשנה זו, נאמר כי אוכלוסיית בת-ים (כולל אלו שעוד חיו במעברה) הגיעה לכ-8500 נפשות ונאמר כי ישנו צפי ל-14,000 איש בסוף שנת 1951. בשנת 1952 פתחו יושבי המעברה במחאה על מצבם הקשה ועל כך שהסוכנות היהודית והמועצה מותירות אותם באוהלים ובפחונים, ולא מספקת להם שיכונים וצריפונים כפי שהובטח להם. הפגנה אשר נערכה אל מול בניין הסוכנות היהודית ב-24 במאי 1952 התמקדה בנושא זה. החלטת הסוכנות הייתה להעביר את יושבי המעברה לראשון לציון, שם הם יוכלו לקבל שיפור בתנאי החיים לפי דרישתם. לאחר קבלת ההחלטה פתחו יושבי המעברה ב-1 באוגוסט בשביתה שנמשכה 48 שעות כאות מחאה. לאחר מכן, בשנת 1953, הועברו חלק מיושבי המעברה לשיכוני קבע בבת-ים. בשנת 1956 הוקמה בבת ים מעברה לשיכון 2000 משפחות ממצרים ובשנת 1958 הגיעה אוכלוסיית העיר והמעברה לכ-30,000 איש. המעברה החדשה התקיימה עד שנות השמונים כאשר ב-1980 נותרו בה רק 115 משפחות. עיריית בת-ים תכננה לפנות 70 משפחות מהמעברה עד סוף 1980. מעברת בת-ים הייתה אחת המעברות האחרונות שחוסלו באופן סופי. מדיה וקבצים בנושא מעברת בת ים בוויקישיתוף מחבר לא ידוע, "מעברה בשביל עולי מצרים תוקם בבת-ים", הצפה, 12.12.1956, עמוד 4 שלמה סמוכה, "האמת על המעברה", קול בת-ים, אוגוסט 1952, עמוד 10 מחבר לא ידוע, "בת ים דורשת עוד מעברה", דבר, 8.4.1951, עמוד 4 מחבר לא ידוע, "האם דרושה מעברה נוספת בבת-ים", הד בת-ים, יוני-יולי 1952, עמוד 15 מחבר לא ידוע, "תושבי מעברת בת ים מסרבים לעבור לראשל"צ", הבוקר, 1.8.1952, עמוד 8 מפה עם סימון מעברה על גבול בת ים חולון בסמוך למרכז הרפואי לבריאות הנפש. 1959 (באנגלית), באתר אוסף המפות ע"ש ערן לאור, הספרייה הלאומית מחבר לא ידוע, "בת ים מתקרבת לשלוש רבבות", עיר ושמה בת-ים, עמוד 10 איטו אבירם, "כשבעים משפחות יפונו עד 1980 ממעברת בת ים", מעריב, ינואר 24, 1979, עמוד 20
דגל גאווה

דגל גאווה מתייחס בדרך כלל לכל דגל המייצג פלח או חלק מקהילת הלהט"ב. המונח גאווה במקרה זה מתייחס למושג גאווה להט"בית. דגל הגאווה הוא דגל הלהט"ב הנפוץ ביותר וסמל הלהט"ב באופן כללי. ישנן נגזרות של דגל הקשת המשמשות למיקוד תשומת הלב בקבוצות ספציפיות של אינטרסים דומים בקהילה (למשל, תת תרבות העור). ישנם גם כמה דגלי גאווה שאינם קשורים באופן בלעדי לענייני להט"ב, כמו דגל הפוליאמוריה. דגל הדובים – מייצג את תת-תרבות הדובים דגל הגאווה הביסקסואלי – מייצג ביסקסואלים ואת קהילותיהם דגל הגאווה של דרום אפריקה – מייצג את קהילת הלהט"ב בדרום אפריקה דגל הג'נדרקוויר – מייצג זהויות שמחוץ לבינאריה המגדרית דגל האינטרסקס – מייצג אנשים אינטרסקס וארגוניהם דגל גאוות הלת'ר – מייצג את תת-תרבות הלת'ר (ולפעמים על ידי הרחבה, גם את קהילת ה-BDSM) דגל הגאווה הפנסקסואלי – מייצג אנשים פאנסקסואליים וארגוניהם הדגל הלסבי – מייצג את הקהילה הלסבית דגל הגאווה – מייצג את כל ההיבטים של הקהילות הלסביות, הומואים, ביסקסואלים, טרנסג'נדרים וקווירים דגלי טרנסג'נדרים – דגלים משתנים המשמשים לייצוג גאווה טרנסג'נדרית, גיוון, זכויות ו/או זיכרון של אנשים טרנסג'נדרים, ארגוניהם, קהילותיהם ותומכיהם. דגלי הלהט"ב הללו מייצגים את תנועת הלהט"ב כמכלול או כחלקים שונים של המיניות, זהויות מגדריות, אוריינטציות רומנטיות ו/או מיניות. דגל הגאווה אג'נדר א-רומנטיות א-מיניות ביסקסואליות ג'נדרפלואיד ג'נדרקוויר אינטרסקס לסביות א-בינארי פאנסקסואליות פוליסקסואליות טרנסג'נדר אומניסקסואליות דובים לת'ר לסביות ליפסטיק לסביות ליפסטיק (העיצוב המקורי) לסביות פמיניסטיות (עיצוב הלאבריס) פוליאמוריה פילדלפיה, ארצות הברית דגל הגאווה של People of color דרום אפריקה דגל הגאווה של דרום אפריקה הממלכה המאוחדת יוניון ג'ק ורוד ישראל דגל הקהילה הטרנסג'נדרית בישראל ישראל דגל הגאווה עם מגן דוד פוליאמוריה גאווה אינסלית סמלי להט"ב Sobel, Ariel (13 ביוני 2018). "The Complete Guide to Queer Pride Flags". The Advocate. נבדק ב-6 בינואר 2019. {{cite web}}: (עזרה) Kasandra Brabaw (19 ביוני 2019). "A Complete Guide To All The LGBTQ+ Flags & What They Mean". Refinery29. נבדק ב-7 ביולי 2019. {{cite web}}: (עזרה) "Queer Community Flags". Queer Events. 14 בספטמבר 2018. נבדק ב-4 ביוני 2019. {{cite web}}: (עזרה) Paul Murphy-Kasp (6 ביולי 2019). "Pride in London: What do all the flags mean?". BBC. 00:20. נבדק ב-6 ביולי 2019. {{cite web}}: (עזרה) Owens, Ernest (8 ביוני 2017). "Philly's Pride Flag to Get Two New Stripes: Black and Brown". Philadelphia. נבדק ב-26 במאי 2019. {{cite web}}: (עזרה) Grange, Helen (31 בינואר 2011). "Coming out is risky business". Independent Online. נבדק ב-4 ביולי 2019. {{cite web}}: (עזרה) Knowles, Katherine (21 ביולי 2006). "God save the queers". PinkNews. אורכב מ-המקור ב-14 באוקטובר 2006. נבדק ב-23 בינואר 2012. {{cite web}}: (עזרה)
מיפוי גאוס

בגאומטריה דיפרנציאלית, מיפוי גאוס (שנקרא על שם קרל פרידריך גאוס) ממפה משטח במרחב אוקלידי R3 לספירת היחידה S2. כלומר, בהינתן משטח X ב-R3, מיפוי גאוס הוא העתקה רציפה N: X → S2 כך ש-(N(p הוא וקטור יחידה הניצב ל-X ב- p, כלומר וקטור הנורמל ל-X ב-p. גאוס כתב מאמר על הנושא ב-1825, אותו פרסם ב-1827. גאוס, שבעבודתו על גאומטריה דיפרנציאלית שאב השראה רבה מאסטרונומיה תאורטית, הגדיר את עקמומיות גאוס בנקודה A כיחס בין שטח התמונה של סביבה שלה (התמונה על ספירת היחידה תחת מיפוי גאוס) לשטח המקורי של הסביבה שלה (שטח האזור המועתק): | K ( A ) | = lim ϵ → 0 a r e a ( N ( D ϵ ) ) a r e a ( D ϵ ) {\displaystyle |K(A)|=\lim _{\epsilon \rightarrow 0}{\frac {area(N(D_{\epsilon }))}{area(D_{\epsilon })}}} כאן D ϵ {\displaystyle D_{\epsilon }} היא סביבה אינפיניטסימלית של הנקודה A. גאוס הוכיח שהגדרה זו שקולה להגדרה השנייה של עקמומיות משטח בנקודה, דהיינו כמכפלת שתי העקמומיות הראשיות (principle curvatures) שלו בנקודה. גאוס סיפק גם נוסחה אנליטית לחישוב עקמומיות גאוס, דרך הדטרמיננטות של התבנית היסודית הראשונה והשנייה. בניסוח פורמלי, עקמומיות גאוס שווה ליחס בין הדטרמיננטה של התבנית היסודית השנייה לדטרמיננטה של התבנית היסודית הראשונה: K = L N − M 2 E G − F 2 {\displaystyle K={LN-M^{2} \over EG-F^{2}}} . השטח של התמונה של מיפוי גאוס נקרא על ידי גאוס העקמומיות הכוללת (Total Curvature) והוא שווה לאינטגרל המשטחי על עקמומיות גאוס. התמונה של מיפוי גאוס של משטח בעל עקמומיות גאוס אפס תהיה תמיד עקום על ספירת היחידה, שכן היא לא יכולה להכיל שטח. כך למשל התמונה של גליל תהיה מעגל גדול, בעוד התמונה של חרוט תהיה מעגל קטן (מעגל לא גיאודזי) על ספירת היחידה. מיפוי גאוס, באתר MathWorld (באנגלית)
רופיית הים

רופיית הים (שם מדעי: Ruppia maritima; ידועה גם בשם רוּפְּיַת הַיָּם) הוא סוג של עשב רב-שנתי טבול ממשפחת הרופיניים המזכיר במראה אצת ים. הוא גדל במים מלוחים או חצי מלוחים. הצמח רב שנתי ונפוץ בעולם ובישראל ניתן למצוא אותו בעיקר בביצות ומעיינות מלוחים. הגבעולים של רופיית הים נימיים ומסתעפים. העלים נימיים. אורך עוקצי התפרחות אינו עולה בדרך כלל על אורך העלים, והם כפופים, אך לא מסולסלים. התפרחות הן סוככים קטנים ודלי פרחים. הפרחים דו-מיניים, חסרי עטיף או בעלי עטיף קטנטן. לפרח שני אבקנים וארבעה עלי שחלה. ההאבקה מתרחשת במים. ההאבקה עצמית ונעשית על ידי העברת אבקה בתוך התפרחת על שטח הפנים של בועות אוויר המתפתחות כאשר האבקנים נפתחים ונשארות קשורות לתפרחת במשך כמה שעות. המין הדומה ביותר לרופיית הים הוא רופיה לוליינית שבה גבעולי התפרחת ארוכים מאורך העלים והם מסתלסלים לאחר ההפריה. פורח בחודשי הקיץ, בתוך המים. הצמח נמצא כיום בחמש גלילות: חוף הכרמל, פלשת, הבקעה, אזור ים המלח והערבה. ידועים בארץ שמונה אתרים בארץ, ולפי הערכה ישנם בסך הכל שנים-עשר אתרים. בחוף הכרמל נמצא בעבר ואותר מחדש בעתלית; בפלשת מוכר מאשקלון ומנחל שקמה; בבקעה מוכר מאזור יריחו; באזור ים המלח נמצא בנווה זהר ובנאות הכיכר; ובערבה בנחל צין ובמלחת אילת. נכחד משתי גלילות: עמק עכו, שם נאסף פעמים אחדות בין השנים 1926–1960 בעכו ובמלחת הקישון; ומהנגב הצפוני בו נאסף פעם אחת בגילת ב-1959 על ידי מיכאל זהרי. מדיה וקבצים בנושא רופיית הים בוויקישיתוף רופיית הים, באתר ITIS (באנגלית) רופיית הים, באתר NCBI (באנגלית) רופיית הים, באתר האנציקלופדיה של החיים (באנגלית) רופיית הים, באתר צמח השדה רופיית הים, באתר צמחיית ישראל וסביבתה רופיית הים, באתר Tropicos (באנגלית) רופיית הים, באתר GBIF (באנגלית) רופיית הים, באתר The Plant List (באנגלית) רופיית הים, באתר IPNI (באנגלית) רופיית הים באתר צמחיית ישראל ברשת אתר הצמחים בסכנת הכחדה בישראל עדי חשמונאי‏, תגלית מדעית מרעישה בקישון: צמח מים שנכחד לפני יובל אותר באזור, באתר וואלה, 24 במאי 2017 רופיית הים באתר הרשימה האדומה של IUCN
לודוויג השישי, דוכס בוואריה

לודוויג השישי, דוכס בוואריה (בגרמנית: Ludwig VI. von Bayern; ‏7 במאי 1328 - 17 במאי 1365), היה דוכס בוואריה העליונה, ולאחר מכן מרקיז ונסיך בוחר בברנדנבורג. לודוויג נולד ב-7 במאי 1328, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו. לודוויג נולד ברומא, שם שהו הוריו לכבוד הכתרת אביו כקיסר האימפריה הרומית הקדושה, ובשל כך כונה לודוויג "הרומאי". בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו לודוויג ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה, ולודוויג יחד עם אחיו לודוויג החמישי, דוכס בוואריה ואוטו החמישי, דוכס בוואריה קיבלו את בוואריה העליונה. באותה שנה התחתן לודוויג עם קונגונדה מפולין, בתם של קז'ימייז' השלישי, מלך פולין ואלדונה מליטא. בדצמבר 1351 קיבל לודוויג את מרקיזות ברנדנבורג מאחיו לודוויג החמישי, דוכס בוואריה, בתמורה לשליטתו בבוואריה העליונה לבדו. לודוויג נאלץ להתמודד עם וולדמאר המתחזה שטען לזכותו על ברנדנבורג, ואף נתמך על ידי קרל הרביעי, קיסר האימפריה הרומית הקדושה, עד לשנת 1354 שבה אישר קרל הרביעי את שלטונו של לודוויג. בשנת 1356 העניק קרל הרביעי ללודוויג בבולת הזהב, את התואר נסיך בוחר. בשנת 1357 מתה אשתו קונגונדה מפולין ללא ילדים, ולאחר מותה התחתן לודוויג עם אינגבורג ממקלנבורג-שוורין, בתם של אלברכט השני, דוכס מקלנבורג ואופמיה משוודיה, אך גם ממנה לא היו לו ילדים. בשנת 1364 הבטיחו לודוויג ואחיו אוטו החמישי, דוכס בוואריה את נסיכות הבוחר מברנדנבורג לקרל הרביעי, קיסר האימפריה הרומית הקדושה, כנקמה על כך שאחיהם שטפן השני, דוכס בוואריה נלחם בהם. ב-17 במאי 1365 מת לודוויג השישי בברלין, ואחיו אוטו החמישי, דוכס בוואריה עלה לשלטון במקומו. מדיה וקבצים בנושא לודוויג השישי, דוכס בוואריה בוויקישיתוף
לנדזר

לנדזר (Landser) היא מילת סלנג בגרמנית המתארת חייל פשוט בצבא גרמניה, בה נעשה שימוש בעיקר בימי מלחמת העולם השנייה. האם התכוונתם ל... לנדזר (להקה) – להקת רוק כבד נאו-נאצית גרמנית לנדזר (צרפת) – קומונה במחוז או-רן בחבל אלזס שבצפון-מזרח צרפת
בית הספר על יסודי משגב

בית הספר על יסודי משגב הוא בית ספר על יסודי בזרם הממלכתי הפועל במרכז משגב בסמוך לרקפת ומונה 1900 תלמידים. בית הספר משגב נוסד ב-1987 בידי מנהלו הראשון דוקטור אלי מנברג. מנהלו הנוכחי של בית הספר הוא רונן ניר. בית הספר נחשב למוביל בענף הרובוטיקה והאלקטרוניקה וזכה במספר פרסים בינלאומיים וארציים. בבית הספר לומדים יישובים מארבע בתי ספר יסודיים: בית ספר הר גילון: מתוכם כמון, גילון, צורית, טל אל, לבון, הר חלוץ, תובל, פלך, חרשים, מכמנים ומורן. בית ספר יסודי משגב: מתוכם שורשים, יובלים, יעד, אשחר, לוטם, רקפת, עצמון. בית ספר הר שכניה: מתוכם שכניה, קורנית, יודפת, אבטליון, מנוף, יחד, הררית, ומצפה אביב. בית ספר נוף  גליל: מתוכם אמירים, כפר חנניה, חזון, שפר, טפחות, כפר שמאי, פרוד, שזור. בקיץ 2015 מועצה אזורית משגב החליטה על פיצול על יסודי משגב לשלושה בתי ספר, עומר (בית ספר לחינוך מיוחד), אסיף (בית ספר מתחדש) וקציר (בית ספר צומח) משיקולים פדגוגיים הנגזרים מגודלו של בית הספר וגידולו בבית הספר מתקיימת ספריה הנועדת לשימוש במחשבים וספרים לצורכי למידה. אשכול הפיס מיועד ללימודי מדעים, אומנות והרצאות. אולם הספורט משמש את תלמידי בית הספר ואת חוגי המועצה. המבנים הציבוריים משמשים את שלושת בתי הספר. לאור גידול מתמיד בכמות התלמידים בקמפוס והערכות לקויה של הרשות, קיים מחסור מתמיד בכיתות לימוד בבית הספר. אתר האינטרנט הרשמי של בית הספר על יסודי משגב חינוך ודעת יגורו תחת אתר בית הספר הכביש הזה מתחיל כאן באתר הידען אסף מרגלית, מי עומד מאחורי תחרויות הרובוטים בבתי הספר?, באתר nrg, ‏29 באפריל 2011 מועצה אזורית מרום הגליל, באתר www.mrg.org.il אתר מועצה אזורית מרום גליל "משגב: הורים נגד פיצול תלמידים בין בתי הספר". ynet. אורכב מ-המקור ב-2018-04-23. נבדק ב-2018-04-22. בית ספר על יסודי משגב (ארכיון) ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
ונצל אנטון פון קאוניץ-ריטברג

ונצל אנטון הנסיך פון קאוניץ-ריטברג (בגרמנית: Wenzel Anton Fürst von Kaunitz-Rietberg; ‏2 בפברואר 1711 – 27 ביוני 1794) היה דיפלומט אוסטרי ומדינאי בממלכת הבסבורג. דגל באבסולוטיזם נאור. תפקידו כשר החוץ במשך קרוב לארבעה עשורים (13 במאי 1753 – 19 באוגוסט 1792), העמיד אותו כאחראי למדיניות החוץ של בית הבסבורג תחת שלטונם של מריה תרזה, יוזף השני ולאופולד השני קיסרי האימפריה הרומית הקדושה. בין היתר, ייעץ לקיסר על תגובה חריפה לאיומי צרפת המהפכנית וכך תרם לפרוץ מלחמת הקואליציה האנטי-צרפתית הראשונה. בשנת 1764 הועלה לדרגת אצילות כנסיך האימפריה הרומית הקדושה (אנ'). מדיה וקבצים בנושא ונצל אנטון פון קאוניץ-ריטברג בוויקישיתוף קאוניץ-ריטברג, ונצל אנטון, הנסיך פון־, במהדורת 1911 של האנציקלופדיה בריטניקה ונצל אנטון פון קאוניץ-ריטברג, באתר אנציקלופדיה בריטניקה (באנגלית) ערך זה הוא קצרמר בנושא אוסטריה ובנושא אישים. אתם מוזמנים לתרום לוויקיפדיה ולהרחיב אותו.
חורש

האם התכוונתם ל... ביולוגיה: בָּתָה – תצורת צומח שכיחה באזורים ים-תיכוניים, שעיקר הצמחים בה הם שיחים, עשבים וגאופיטים חורש ים-תיכוני – ביומה הנפוצה באזורים בעלי אקלים ים-תיכוני בעולם חורשה – קבוצה קטנה של עצים הגדלים בצפיפות יער – שטח שבו יש צפיפות גבוהה של עצים אישים: ג'ורג' חורש – איש עסקים ישראלי, יליד איראן יצחק חורש – גולש רוח, גולש גלים וגולש SUP ישראלי ניב חורש – חוקר ישראלי המתמחה בחקר כלכלת סין אחר: מלאכת חורש – אחת מל"ט מלאכות שבת החורש – ארגון פועלים עברי שפעל בתקופת העלייה השנייה החורש (זאב רבן) – מוטיב עיטורי של זאב רבן חורשים (פירושונים) חריש (פירושונים)
כבארה (כפר)

כבארה (בערבית: كبارة) היה כפר ערבי קטן במישור חוף הכרמל, כ-30 ק"מ מדרום לחיפה, בסמוך לג'סר א-זרקא. מקור שמו של הכפר הוא ככל הנראה ריבוי של המילה "כוברי", שיבוש של המילה הטורקית "Köprü" שפירושה "גשר" - על שם הגשר שעל נחל תנינים הסמוך. הכפר שכן מערבית לחורבת כבארה ומערת כבארה, בין כביש 4 לכביש 2, צפונית לנחל תנינים (בערבית: נחל א-זרקא). מצפון לכפר הוקם בשנת 1938 קיבוץ מעיין צבי. ממערב למרכז הכפר הוקם קיבוץ מעגן מיכאל. בסמוך לכפר היה שטח גדול של ביצות ומערה פרהיסטורית שיושבה בידי בני אדם ניאנדרטלים. תושבי הכפר כבארה היו מוסלמים והתפרנסו מחקלאות ומגידול בעלי חיים. על פי נתוני סקר הכפרים 1945 בארץ ישראל מספר התושבים היה 120. שטח הכפר ב-1945 עמד על 9,831 דונם, מתוכם 3,487 דונם היו בבעלות יהודית. בניגוד לכפרים ג'סר א-זרקא ופוריידיס שבקרבתו, הכפר כבארה לא נשאר על תילו לאחר מלחמת העצמאות. הכפר נכבש ופונה מיושביו ב-30 באפריל 1948. בתי הכפר נהרסו, ועל אדמותיו נבנו מושב בית חנניה וקיבוץ מעגן מיכאל. מדיה וקבצים בנושא כבארה בוויקישיתוף נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
לואי קופרוס

לואי מארי-אן קוּפֶּרוּס (בהולנדית: Louis Marie-Anne Couperus; ‏10 ביוני 1863, האג – 16 ביולי 1923, דה סטיח (אנ')) היה סופר ומשורר הולנדי. יצירתו של קופרוס משתרעת על קשת רחבה של סוגות ספרותיות: שירה לירית, רומנים היסטוריים ופסיכולוגיים, נובלות, סיפורים קצרים, אגדות, פיליטונים ורישום (אנ'), והוא נחשב לאחת הדמויות הבולטות בספרות ההולנדית. יצירתו, למעט סיפור קצר אחד, לא תורגמה לעברית. לואיס מארי-אן קופרוס נולד בהאג, הולנד, הילד הצעיר במשפחה בת 11 ילדים לג'ון ריצוס קופרוס וקת'רינה גרטודה ריינסט. ארבעה מאחיו מתו טרם לידתו. קופרוס הוטבל ב-19 ביולי 1863 בכנסיית וולון (Église wallone) בהאג. בילדותו למד בפנימיה של מר ויירס בהאג, במהלך לימודיו פגש את חברו לימים, הנרי ואן בובן. ב-6 בנובמבר 1872 עזבה המשפחה את האג ועברה לבטאוויה, באיי הודו המזרחיים ההולנדיים. אמו של קופרוס ואחיו (שסבל מדלקת הצפק) חזרו להולנד בדצמבר 1873; אמו חזרה לאיי הודו המזרחיים ההולנדיים באפריל 1874. כך קופרוס בילה חלק מנעוריו (1873–1878) באיי הודו המזרחיים ההולנדיים, ולמד בבית הספר בבטאוויה. בבטאוויה פגש לראשונה את דודניתו, לימים אשתו, אליזבת קופרוס-באוד. לאחר שסיים את לימודיו בבית הספר היסודי למד קופרוס בגימנסיה על שם וילם ה-3 בעיר. בקיץ 1878 חזרה משפחתו להאג, שם נשלח ללמוד בבית הספר HBS. בתקופה זו הוא בילה זמן רב במשפחת וליידנר-היין (Vlielander-Hein), שאחותו הייתה נשואה לבנם. ב-HBS פגש קופרוס את חברו לימים, פרנס נצ'ר (Frans Netscher). במהלך תקופה זו של חייו קרא רומנים של אמיל זולא ואואידה (Ouida) (את האחרונה פגש בפירנצה, שנים לאחר מכן). מאחר שציוניו של קופרוס לא השתפרו, שלח אותו אביו לבית ספר שם למד להיות מורה לשפה ההולנדית. ב-19883 הוא השתתף באופרה שנכתבה על ידי שארל גונו, Le tribut de Zamora. מאוחר יותר הוא השתמש באלמנטים מאופרה זו בספרו Eline Vere. לואי קופרוס, "המשקפת". מהולנדית: רן הכהן. מעריב, 1 באוקטובר 2006 מדיה וקבצים בנושא לואי קופרוס בוויקישיתוף אתר האינטרנט הרשמי של לואי קופרוס לואי קופרוס, באתר אנציקלופדיה בריטניקה (באנגלית) כתבי לואי קופרוס בפרויקט גוטנברג (באנגלית) לואי קופרוס, באתר "Find a Grave" (באנגלית)
Live from Paris

Live from Paris (בספרדית: En Vivo Desde París) הוא אלבום ההופעה הרביעי של הזמרת-יוצרת הקולומביאנית שאקירה. האלבום מאגד כמה וכמה הופעות של הזמרת שהתקיימו בעיר פריז, שבצרפת. האלבום זכה במהרה להצלחה רבה ברחבי העולם כאשר מכר למעלה מ-90,000 עותקים במקסיקו, ולמעלה מ-100,000 עותקים בצרפת. ה-DVD שיצא לאלבום זכה להצלחה פחותה כאשר מכר 15,000 עותקים בצרפת ו-5,000 עותקים בפולין. במצעדים האלבום זכה להצלחה בינונית כאשר הצליח להגיע למקום ה-1 במצעד אלבומי הפופ הלטיניים שבארצות הברית, ובמצעדים אחרים הצליח האלבום להגיע לחמישיות והעשיריות הפותחות במדינות רבות. האלבום מחולק לשני חלקים, חלק של DVD, וחלק של האלבום עצמו, החלק של ה-DVD זכה להצלחה פחותה משל האלבום אך הצליח למכור כמויות נאות של עותקים ביחס לגרסה הרגילה של האלבום. לאחר סיבוב ההופעות המצליח והגדול של הזמרת הנקרא "The Sun Comes Out World Tour", אשר קידם את האלבומים Sale el Sol ו-She Wolf הודיעה הזמרת כי עתיד לצאת אלבום הופעה חדש אשר יאגד הופעות שנערכו בפריז שבצרפת. האלבום יצא לאור ב-2 בדצמבר 2011, כמה חודשים לאחר סיום סיבוב ההופעות וצאת שני האלבומים. Live from Paris, במסד הנתונים הקולנועיים IMDb (באנגלית) מידע על האלבום Live from Paris באתר MusicBrainz מידע על האלבום Live from Paris באתר AllMusic האלבום Live from Paris באתר Discogs האלבום Live from Paris באתר יוטיוב Stats: SHAKIRA : The Receipts - Classic ATRL, classic.atrl.net (באנגלית) (ארכיון) Certificados Musicales Amprofon, www.facebook.com 🌸 𝓚𝓪𝓵 🌸 𝓟𝓲𝓷𝓷𝓮𝓭 🌸, New certification updates in México! Congrats @shakira! pic.twitter.com/COpQWxXave, @HipsLikeShak, ‏2019T8:35 (בספרדית) "Les Certifications - SNEP". SNEP (בצרפתית). 2013-11-01. אורכב מ-המקור ב-2017-09-04. נבדק ב-2018-02-21. "Gold/Platinum - Music Canada". Music Canada (באנגלית אמריקאית). נבדק ב-2018-02-21. [http://www.nielsen.com/content/dam/corporate/us/en/reports-downloads/2018-reports/2017-year-end-music-report-canada.pdf 20I7 YEAR-END MUSIC REPORT] (ארכיון) Stats: SHAKIRA : The Receipts - Classic ATRL, classic.atrl.net (באנגלית) (ארכיון) Onyx Sp. z o.o., tel. +48 572 400 000, www.onyx.pl, ZPAV :: Bestsellery i wyróżnienia - Wyróżnienia - Złote płyty DVD - Archiwum, bestsellery.zpav.pl "Les Certifications - SNEP". SNEP (בצרפתית). 2013-11-01. אורכב מ-המקור ב-2017-09-04. נבדק ב-2018-02-21.
לודוויג השלישי, דוכס בוואריה

לודוויג השלישי, דוכס בוואריה (בגרמנית: Ludwig III. von Bayern; ‏9 בפברואר 1269–13 במאי 1296), היה דוכס בוואריה התחתונה ממות אביו ב- 1290 ועד למותו. לודוויג נולד ב-9 בפברואר 1269 בלנדסהוט, להיינריך השלושה עשר, דוכס בוואריה ואליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה. בשנת 1287 התחתן לודוויג עם איזבל מלורן, בתו של פרידריך השלישי, דוכס לורן, אך לא היו לו ילדים ממנה. בשנת 1290 מת אביו היינריך השלושה עשר, דוכס בוואריה, ולודוויג ואחיו אוטו השלישי, דוכס בוואריה ושטפן הראשון, דוכס בוואריה ירשו את נחלותיו. לודוויג התנהג בחצרו בפזרנות, ובשל כך העלה את המיסים על מנת לכסות את הוצאותיו. ב-13 במאי 1296 מת לודוויג השלישי, ואחיו קיבלו את נחלתו. לודוויג השלישי, דוכס בוואריה (בגרמנית)
אפסילון בברבור

ε בברבור (נקרא לפעמים גם גִ'ייֶנָה או גליזה 806.1, וכן LHS 5358) הוא כוכב בקבוצת הכוכבים ברבור, שבהירות נראיתו היא השלישית בעוצמתה בקבוצה. הכוכב מייצג את הכנף המזרחית של הברבור וזהו גם מקור שמו, ג'יינה, שהוא שיבוש של המילה הערבית جناح - ג'וּנה - כנף. השם ג'יינה ניתן גם לכוכב γ בעורב המייצג את הכנף של העורב, כך שלפעמים הכוכב נקרא גם גִ'ייֶנָה סִיגְנִי שמשלב את המילה (המשובשת) "כנף" בערבית עם "של הברבור" בלטינית. (הכוכב γ בעורב נקרא לפעמים באופן דומה "גִ'ייֶנָה קוֹרְבִי"). ε בברבור נמצא במרחק של כ-73 שנות אור ממערכת השמש ובהירות נראיתו היא מדרגה 2.48. זהו ענק כתום מסוג ספקטרלי K0 III, מסתו מעט פחות משתי מסות שמש, רדיוסו קצת יותר מפי 10 מרדיוס השמש, טמפרטורת פניו כ-4,730 קלווין והוא מאיר בעוצמה של פי 45 מעוצמת ההארה של השמש באור נראה, ובערך פי 60 בצירוף הקרינה בתחום התת-אדום. ל-ε בברבור יש תנועה עצמית גדולה למדי של קרוב לחצי שניית קשת בשנה ובשל כך הוא נכלל בקטלוג לויטן לכוכבים בעלי תנועה עצמית גדולה. בשל קרבתו למערכת השמש הוא נכלל גם בקטלוג גליזה לכוכבים קרובים. במרחק זוויתי של כ-55 שניות קשת מ-ε בברבור יש כוכב עם בהירות מדרגה 12, שסומן בעבר כ-ε בברבור B, אך ככל הנראה הוא רחוק בהרבה ונמצא רק במקרה על אותו קו ראייה, שכן לשניים יש מהירות רדיאלית ותנועה עצמית שונות והמרחק הזוויתי ביניהם הולך וגדל. לעומת זה, במרחק של כ-78 שניות קשת יש כוכב נוסף, שמסומן כ-ε בברבור C, שנע באותו הכיוון ואותה המהירות כמו הכוכב הראשי, כך שככל הנראה הם קשורים זה לזה. ε בברבור C הוא ננס אדום מסוג ספקטרלי M4 עם בהירות מדרגה 13.4, ובהנחה שהם אכן קשורים זה לזה, הוא מקיף את הכוכב הראשי במרחק של לפחות 1,700 יחידות אסטרונומיות (פי 40 מהמרחק של פלוטו מהשמש) ובזמן הקפה של לפחות 50,000 שנים. בעבר נטען ש-ε בברבור עצמו הוא כוכב כפול ספקטרוסקופי, אך מדידות עדכניות לא הצליחו לאשר או לשלול את קיומו של בן זוג קרוב. ε בברבור באתר של ג'ים קלר אפסילון בברבור, בבסיס הנתונים SIMBAD לגרמי שמיים אסטרונומיים SIMBAD: ε Cygni L. Piau, P. Kervella, S. Dib & P. Hauschildt: Surface convection and red-giant radius measurements, Astronomy & Astrophysics, Vol. 526, id. A100 p. 5 (2011) S. Reffert, C. Bergmann, A. Quirrenbach, T. Trifonov & A. Künstler: Precise radial velocities of giant stars. VII. Occurrence rate of giant extrasolar planets as a function of mass and metallicity, Astronomy & Astrophysics, Vol. 574, id. A116 (2015) W. J. Luyten: LHS 5358, LHS Catalogue, 2nd Edition (1979) W. Gliese: Catalogue of Nearby Stars, Edition 1969, p. 82 Robert Burnham: Burnham's Celestial Handbook, Volume Two: An Observer's Guide to the Universe Beyond the Solar System, p. 759, Dover Publication, (1966) W. P. Bidelman: Spectral Classification of Visual Binaries Having Primaries Above the Main Sequence, Publications of the Astronomical Society of the Pacific, Vol. 70, No. 413, p.168 (1958) D. F. Gray: A Spectroscopic Analysis of the K0 III Binary ɛ Cygni, The Astrophysical Journal, Vol. 810, Iss. 2, article id. 117 (2015)
היינריך השלושה עשר, דוכס בוואריה

היינריך השלושה עשר, דוכס בוואריה (בגרמנית: Heinrich XIII. von Bayern;‏ 19 בנובמבר 1235 – 3 בפברואר 1290), היה דוכס בוואריה התחתונה בין השנים 1253–1290. היינריך נולד ב-19 בנובמבר 1235, לאוטו השני, דוכס בוואריה ואגנס מפפאלץ, בתם של היינריך החמישי, רוזן הפלטינט שעל הריין ואגנס מהוהשטאופן. בשנת 1253 מת אביו אוטו השני, דוכס בוואריה, והיינריך ואחיו לודוויג השני, דוכס בוואריה ירשו את נחלותיו. בשנת 1255 חולקה דוכסות בוואריה בין היינריך לאחיו: היינריך קיבל את בוואריה התחתונה, ואילו לודוויג קיבל את בוואריה העליונה ואת רוזנות הפלטינט שעל הריין. מאחר שחלוקת הדוכסות הייתה בניגוד לחוק, היא עוררה את זעמם של הבישופים בבוואריה, ובעקבות כך הם שיתפו פעולה עם אוטוקאר השני, מלך בוהמיה שפלש באוגוסט 157 לבוואריה. שני האחים שיתפו פעולה ביניהם, והצליחו להדוף את הפלישה. בשנים הבאות נלחם היינריך נגד ארכיבישוף זלצבורג ונגד בישוף פזאו, ובסכסוך בין רודולף הראשון, מלך בוהמיה לאוטוקאר השני, מלך בוהמיה הוא החליף את נאמנותו כמה פעמים. הינריך תיקן כמה תקנות למען שלום האזרחים, שקבעו שחובה להסתובב בלילה עם פנס, וכן שאסור להסתובב עם חרב או פגיון ברחבי העיר. ב-3 בפברואר 1290 מת היינריך, ובניו אוטו השלישי, דוכס בוואריה, לודוויג השלישי, דוכס בוואריה ושטפן הראשון, דוכס בוואריה ירשו את נחלותיו. בשנת 1305 הוכתר בנו אוטו השלישי, דוכס בוואריה כמלך הונגריה. בשנת 1250 התחתן היינריך עם אליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה, ממנה נולדו לו 10 ילדים: אגנס מוויטלסבאך (1254–1315) אגנס מוויטלסבאך (1255–1260) אגנס מוויטלסבאך (1256–1260) אליזבת מוויטלסבאך (1258–1314) אוטו השלישי, דוכס בוואריה (1261–1312) היינריך מוויטלסבאך (1262–1280) סופיה מוויטלסבאך (1264–1282), התחתנה עם פופו השביעי, רוזן הנברג קתרינה מוויטלסבאך (1267–1310), התחתנה עם פרידריך טוטה, מרקיז מייסן לודוויג השלישי, דוכס בוואריה (1269–1296) שטפן הראשון, דוכס בוואריה (1271–1310) מדיה וקבצים בנושא היינריך השלושה עשר, דוכס בוואריה בוויקישיתוף היינריך השלושה עשר, דוכס בוואריה (בגרמנית)